钦定古今图书集成/明伦汇编/官常典/第242卷 > 朵儿只
## 钦定古今图书集成/明伦汇编/官常典/第242卷 > 朵儿只

按《元史》本传：“朵儿只，木华黎六世孙，脱脱子也。朵儿
只生一岁而孤，稍长，备宿卫，事母至孝，喜读书，不屑
屑事章句，于古君臣行事，忠君爱民之道，多所究心。
至治二年，授中奉大夫、集贤学士。时年未及冠，一时
同寅如郭贯、赵世延、邓文原诸老，皆器重之。天历元
年，朵罗台国王自上都领兵至古北口，与大都兵迎”
敌。事定，文宗杀朵罗台。二年，朵儿只袭国王位，扈跸
上都，诏便送至辽阳之国。顺帝至元四年，朵罗台弟
乃蛮台恃太师伯颜势，谓国王位乃其所当袭，愬于
朝。伯颜妻欲得朵儿只大珠环，价直万六千锭。朵儿
只无以应，则慨然曰：“王位我祖宗所传，不宜从人求
买。我纵不得，为彼为之，亦我宗族人耳。”于是乃蛮台
以赂故，得为国王，而除朵儿只辽阳行省左丞相，以
安靖为治，民用不扰。六年，迁河南行省左丞相，为政
如在辽阳时。先是，河南范孟为乱，以诖误连系者千
百计。朵儿只至，颇知其冤，力欲直之。而平章政事纳
麟乃元问官，执其说不从。已而纳麟还言于朝，以谓
“朵儿只心徇汉人，朵”儿只为人宽弘有度，亦不恤也。
至正四年，迁江浙行省左丞相。时杭城荐经灾毁，别
儿怯不花先为相，庶务宽纾，朵儿只继之，咸仍其旧，
民心翕然。汀州寇窃发，朵儿只调遣将士招捕之，威
信所及，数月即平。帝嘉其绩，锡九龙衣、上尊酒。居二
年，方面晏然。杭之耆老请建生祠，如前丞相故事，朵
儿只辞之曰：“昔者我父平章官浙省，我实生于此，宜
尔父老有爱于我，我于尔杭人得无情乎？然今天下
承平，我叨居相位于此，唯知谨守法度，不辱先人足
矣，何用虚名为。”七年，召拜御史大夫。会丞相虚位，秋，
拜中书左丞相。冬，升右丞相，监修国史，而太平为左
丞相。是时，朝廷无事，稽古礼文之事，有坠“必举。请赐
经筵讲官坐，以崇圣学。”选清望官专典陈言，以求治
道。核守令六事，沙汰僧尼，举隐逸士。事见《太平传》。岁
馀，留守司行致贺礼，其物先留鸿禧观，将馈二相朵
儿只家，臣寓观中，察知物有丰，杀其致左相者特丰。
家臣具白其事，请却之。朵儿只曰：“彼纵不送，我亦又
何怪。”即命受之。郯王家产既籍于官，朵儿只俾掾史
录其数。明日，掾史以复韩嘉讷为平章，不知出丞相
命，勃然变色，叱掾史曰：“公事须自下而上，何”竟白丞
相，令客省使扶出。朵儿只不为动。知者咸服其量。九
年，罢丞相位，复为国王，之国辽阳。十四年，诏脱脱总
兵南讨。中书参议龚伯遂建言，宜分遣诸宗王及异
姓王俱出军，吴王朵尔赤厚赂伯，遂获免。朵儿只独
曰：“吾国家世臣，天下有事，正效力之秋也，吾岂暇与
小子辈通贿赂哉！”即领兵出淮南，听脱脱节制。脱脱
遣朵儿只攻六合，拔之。既而诏削脱脱官爵，罢其兵
权，朵儿只乃以本部兵守扬州。十五年，薨于军，年五
十二。初，朵儿只为集贤学士，从其从史丞相拜住在
上都。南坡之变，拜住遇害。贼臣铁失、赤斤铁木儿等
并欲杀朵儿只，其从子朵尔直班方八岁，走诣怯薛
官失都儿求免，以故朵儿只得脱于难。朵儿只为相，
务存大体，而太平则兼理庶务，一时政权颇出于太
平，趋附者众，朵儿只处之凝然，不与较。然太平亦能
推让尽礼，中外皆号为“贤相”云。二子：朵蛮帖木儿、翰
林学士；俺木哥失里，袭国王。